 **Ministerul Mediului**

 **Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

Nr. 3354/I/26.06.2018

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**S.C. APEMIN TUSNAD S.A.**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 26.06.2018, că proiectul **“*Construire zid de sprijin lângă pârâu*”** propus a fi realizată în extravilanul localităţii Plăieşii de Jos, sat Iacobeni, str. Salutaris, f.nr., **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului (suprafaţa 400 mp) se află în aria de conservare specială ROSCI0241 „Tinovul Apa Lină - Honcsok” și în aria de protecție specială avifaunistică ROSPA0169 „Tinovul Apa Lină - Honcsok”
2. Prin proiect se propune realizarea zidului de sprijin (lungime 88 m, înălţime 0,65-4,28 m, lățime 0,55-0,65 m) de-a lungul pârâului Vinului (afluent pârâu Borviz).
3. Pe amplasamentul şi în imediata vecinătate ale proiectului se află habitate prioritare alcătuite din păduri de molid (cod Natura 9410 *Păduri acidofile de Picea abies*) enumerate în Formularul Standard Natura2000 pentru ROSCI0241 „Tinovul Apa Lină - Honcsok”.
4. Pe amplasamentul şi în imediata vecinătate ale proiectului poate să apară specii de păsări ocrotite (dependente de păduri) în cadrul sitului ROSPA0169 „Tinovul Apa Lină - Honcsok”
5. Avizul de Gospodărire a Apelor nr. 19 din 06.06.2018 emisă de Administrația Bazinală de Apă Olt
6. proiectul ar putea afecta în mod nesemnificativ, temporar, fără impact remanent aria naturală protejată, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
7. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse.

**Măsurile de reducere prezentate:**

* suprafețele afectate vor fi plantate cu iarbă și arbuști
* toate suprafețele afectate vor fi refăcute

**Condiţiile de realizare a proiectului:**

1. este interzisă tăierea arborilor de-a lungul pârâului Vinului (afluent pârâu Borviz)
2. este interzisă afectarea suprafeţelor situate pe malul opus al pârâului Vinului
3. este interzisă depozitarea materialelor în habitatul 9410 *Păduri acidofile de Picea abies*
4. este interzisă efectuarea lucrărilor în perioada de reproducere ale peştilor şi amfibienilor (între 10 aprilie-15 iunie) și în perioada de cuibărire ale păsărilor ocrotite (15 aprilie-15 iulie)
5. Respectarea condiţiilor impuse prin Avizul de Gospodărire a Apelor nr. 19 din 06.06.2018 emisă de Administraţia Bazinală de Apă „Olt”

Proiectul propus nu necesită parcurgerea celorlalte etape ale procedurii de evaluare adecvată.

**Cu deosebită consideraţie,**

**Director Executiv**

Ing. DOMOKOS László József

Avizat: Şef Serviciu C.F.M. Redactat: geogr. Mihály István

ing. SZABÓ Szilárd